นายกรัฐมนตรี เดินทางถึงท่าอากาศยานขอนแก่นแล้ว เพื่อต่อเฮลิคอปเตอร์มายังจังหวัดชัยภูมิ ตรวจติดตามสถานการณ์ภัยแล้ง
นายกรัฐมนตรี เดินทางถึงท่าอากาศยานขอนแก่นแล้ว เพื่อต่อเฮลิคอปเตอร์มายังจังหวัดชัยภูมิ ตรวจติดตามสถานการณ์ภัยแล้งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เดินทางถึงท่าอากาศยานขอนแก่นแล้ว มี ส.ส.พรรคพลังประชารัฐ รวมถึงนายสมศักด์ คุณเงิน ที่ชนะการเลือกตั้งซ่อมเขต 7 ขอนแก่นมารอให้การต้อนรับ โดยนายกรัฐมนตรีขอให้ช่วยกันดูแลประชาชนและขอบคุณที่สนับสนุนและช่วยกันเพราะเราเป็นรัฐบาลเพื่อคนทุกคน จากนั้นได้เดินทางต่อด้วยเฮลิคอปเตอร์ลงพื้นที่จังหวัดชัยภูมิ บริเวณคลองเทา บ้านหนองแหน ตำบลคลองไผ่ ตรวจติดตามสถานการณ์และการแก้ไขปัญหาภัยแล้ง พร้อมรับฟังบรรยายสรุปการดำเนินงานโครงการฟื้นฟูและพัฒนาแหล่งน้ำคูคลอง บูรณาการการทำงานร่วมกันระหว่างหน่วยงานรัฐและชุมชน เพื่อแก้ปัญหาน้ำท่วมในพื้นที่ชุมชนเมืองช่วงฤดูฝน และแก้ปัญหาขาดแคลนน้ำช่วงหน้าแล้ง มีเส้นทางน้ำเชื่อมต่อกัน 4 ตำบล ได้แก่ ตำบลบุ่งคล้า ตำบลโพนทอง ตำบลหนองไผ่ และตำบลกุดตุ้ม อำเภอเมือง จังหวัดชัยภูมิ เมื่อการขุดลอกคลองแล้วเสร็จ จะทำให้ประชาชนมีน้ำใช้และเป็นแหล่งน้ำดิบผลิตน้ำประปาให้กับประชาชนในพื้นที่ตลอดหน้าแล้ง